KLASA: 007-07/25-01/1

URBROJ: 251-693-06-25-1



**GODIŠNJI IZVJEŠTAJ O RADU**

**CENTRA ZA PROFESIONALNU REHABILITACIJU „ZAGREB“**

**ZA 2024. GODINU**

Zagreb, ožujak 2025. godine

# **SADRŽAJ**

[**2. PREDGOVOR** 3](#_Toc193446583)

[**3. UVOD** 4](#_Toc193446584)

[3.1. Organizacijska struktura 7](#_Toc193446585)

[3.2. Ljudski potencijali po ustrojstvenim jedinicama 8](#_Toc193446586)

[**4. KONTEKST** 9](#_Toc193446587)

[**5. OSTVARENJE PLANIRANIH MJERA I AKTIVNOSTI** 10](#_Toc193446588)

[5.1. Mjera 1.1. – Razvoj priručnika za provedbu programa Virtualne radione i Radnog centra 10](#_Toc193446589)

[5.2. Mjera 1.2. – Smanjenje prosječnog čekanja na provedbu usluge u odnosu na 2023. godinu 10](#_Toc193446590)

[5.3. Mjera 1.3. – Intenziviranje redovitih obrada predmeta 11](#_Toc193446591)

[5.4. Mjera 1.4. – Razvoj dodatnih sadržaja za korisnike usluga profesionalne rehabilitacije 12](#_Toc193446592)

[5.5. Mjera 1.5. – Jačanje suradnje s institucijama i poslodavcima s ciljem poboljšanja i intenziviranja usluga profesionalne rehabilitacije 13](#_Toc193446593)

[5.6. Mjera 1.6. – Uvođenje novih metoda procjena u radu 14](#_Toc193446594)

[5.7. Mjera 2.1. – Izrada računalnog programa za upravljanje aktivnostima i statističkim podacima Centra 15](#_Toc193446595)

[5.8. 2.2. Provođenje mjesečnih internih kontrola kvalitete 16](#_Toc193446596)

[5.9. Mjera 2.3. – Jačanje informatičke sigurnosti u svrhu zaštite osobnih podataka 16](#_Toc193446597)

[5.10. Mjera 2.4. – Uvođenje novih alata u upravljanju ljudskim resursima 17](#_Toc193446598)

[5.11. Mjera 3.1. – Intenziviranje promocija usluga koje provodi Centar u medijima i na društvenim mrežama 18](#_Toc193446599)

[5.12. Mjera 3.2. – Sudjelovanje na domaćim i međunarodnim stručnim skupovima 19](#_Toc193446600)

[5.13. Mjera 3.3. – Promocija rada CPRZ-a neposrednom promidžbom kod poslodavaca 20](#_Toc193446601)

[**6. USLUGE I AKTIVNOSTI U 2024. GODINI** 21](#_Toc193446602)

[6.1. STATISTIKA PROVEDENIH USLUGA 21](#_Toc193446603)

[6.2. AKTIVNOSTI U 2024. GODINI 23](#_Toc193446604)

[**7. IZJAVA O FISKALNOJ ODGOVORNOSTI** 25](#_Toc193446605)

[**8. FINANCIJSKI IZVJEŠTAJI** 25](#_Toc193446606)

# **2. PREDGOVOR**

U 2024. godini Centar za profesionalnu rehabilitaciju „Zagreb“ (CPRZ), sukladno godišnjem planu rada, usredotočio se na postizanje tri temeljna cilja. Prvi cilj odnosio se na unaprjeđenje usluga profesionalne rehabilitacije i predstavlja cilj kojem CPRZ mora stalno težiti kako bi kao javna ustanova stalno poboljšavao svoje usluge koje pruža korisnicima. Drugi cilj odnosio se na osnaživanje organizacijskih kapaciteta Centra, dok se treći cilj odnosio na jačanje promocije i vidljivosti CPRZ-a.

CPRZ je u 2024. godini intenzivirao provođenje obrada te je stoga riješio najveći broj predmeta do sada u jednoj godini, točnije riješeno je 621 predmet, što predstavlja porast od 4,3% u odnosu na prethodnu 2023. godinu. U isto vrijeme CPRZ je zaprimio 627 novih narudžbenica za uslugama, što je najveći broj zaprimljenih zahtjeva u jednoj godini od osnutka CPRZ-a te predstavlja porast od 6,8% u odnosu na 2023. godinu.

S ciljem osnaživanja organizacijskih kapaciteta CPRZ-a, u 2024. godini započet je važan projekt izrade i implementacije aplikacije za upravljanje predmetima i statistikama rada CPRZ-a, čime će se podići efikasnost rada te značajno doprinijeti povećanju informatičke sigurnosti i zaštite povjerljivih osobnih podataka korisnika usluga.

Cilj jačanja promocije i vidljivosti CPRZ-a pokazao se kao vrlo važan jer je u dosadašnjem radu ustanovljena važnost vidljivosti usluga CPRZ-a među populacijom osoba s invaliditetom, a također i među poslodavcima. Promidžbene aktivnosti pokazale su se vrlo korisnima svojim djelovanjem ne samo prema osobama s invaliditetom, već i prema potencijalnim poslodavcima s kojima se u 2024. godini ostvario najveći broj kontakata u jednoj godini, a koji sve više iskazuju interes za zapošljavanjem osoba s invaliditetom. Intenzivirana je promidžba Centra na društvenim mrežama te promocija CPRZ-a na stručnim skupovima kako bi CPRZ što više afirmirao svoj položaj u stručnoj zajednici.

Evaluacijska izvješća i u 2024. godini pokazuju vrlo visoko zadovoljstvo korisnika i naručitelja provedenim uslugama profesionalne rehabilitacije. CPRZ je među strukom sve više prepoznat kao mjesto pružanja kvalitetnih usluga što potvrđuje i sve veća suradnja s fakultetima, a među poslodavcima kao pouzdan partner u procesu zapošljavanja osoba s invaliditetom. Na temelju analiziranih rezultata rada može se zaključiti kako je CPRZ u 2024. godini napredovao na svim poljima, a u narednom periodu potrebno je dodatno osnažiti stručne i prostorne kapacitete kako bi se adekvatnije moglo odgovoriti na konstantan visok pritisak za uslugama CPRZ-a.

 Ravnatelj

 Josip Držaić

# **3. UVOD**

Centar za profesionalnu rehabilitaciju „Zagreb“ (dalje u tekstu: CPRZ) je ustanova koja organizira i provodi profesionalnu rehabilitaciju osoba s invaliditetom i prvi je centar takve vrste u Republici Hrvatskoj.

CPRZ su osnovali Republika Hrvatska i Grad Zagreb Ugovorom o osnivanju od 19. veljače 2015. godine. Temeljem Zakona o izmjenama i dopunama Zakona o profesionalnoj rehabilitaciji i zapošljavanju osoba s invaliditetom (Narodne novine 39/18), Vlada Republike Hrvatske donijela je Uredbu o osnivanju Centra za profesionalnu rehabilitaciju „Zagreb“. Temeljem navedene Uredbe, koja je stupila na snagu 26. siječnja 2019. godine, Republika Hrvatska je u cijelosti preuzela osnivačka prava i obveze nad CPRZ-om i CPRZ je postao korisnik Državnog proračuna Republike Hrvatske.

Djelatnost CPRZ-a je organiziranje i izvođenje usluga profesionalne rehabilitacije osoba s invaliditetom koje uključuju sljedeće mjere i aktivnosti:

* sudjelovanje u utvrđivanju preostalih radnih i općih sposobnosti
* profesionalno informiranje, savjetovanje i procjena profesionalnih mogućnosti
* analiza tržišta rada, mogućnosti zapošljavanja i uključivanja u rad
* procjena mogućnosti izvođenja, razvoja i usavršavanja programa profesionalnog osposobljavanja
* radno osposobljavanje, obrazovanje i programi za održavanje i usavršavanje radnih i radno-socijalnih vještina i sposobnosti u razdoblju do zapošljavanja
* informiranje i savjetovanje o mogućnostima koje asistivna tehnologija pruža u učenju i radu
* provođenje pojedinačnih i skupnih programa za unaprjeđenje radno-socijalne uključenosti u zajednicu
* informiranje i savjetovanje o primjeni različitih učinkovitih tehnika u učenju i radu
* razvoj motivacije i osposobljavanje osoba s invaliditetom u korištenju odabrane tehnologije
* tehnička pomoć i podrška u provedbi usluga profesionalne rehabilitacije te praćenje i procjena rezultata profesionalne rehabilitacije
* informiranje i podrška u izvorima financiranja
* izvođenje programa socijalnog uključivanja
* izvođenje praktičnog dijela osposobljavanja za rad u tijeku profesionalne rehabilitacije
* izrađivanje posebnih programa za određenu ciljnu skupinu koja se nalazi u nepovoljnom položaju na tržištu rada
* posredovanje pri zapošljavanju korisnika tijekom i nakon provedene profesionalne rehabilitacije
* ostali poslovi utvrđeni zakonima, pravilnicima, Statutom i aktima Centra

Temeljni pravni akti za rad CPRZ-a su:

1. Zakon o profesionalnoj rehabilitaciji i zapošljavanju osoba s invaliditetom (Narodne novine 157/13, 152/14, 39/18, 32/20)

2. Pravilnik o profesionalnoj rehabilitaciji i centrima za profesionalnu rehabilitaciju osoba s invaliditetom (Narodne novine 75/18 i 145/20)

3. Statut Centra za profesionalnu rehabilitaciju „Zagreb“

4. Pravilnik o unutarnjem ustrojstvu i sistematizaciji radnih mjesta

CPRZ u svom radu primjenjuje Standarde usluga profesionalne rehabilitacije (dalje u tekstu: Standardi) koji su sastavni dio Pravilnika o profesionalnoj rehabilitaciji i centrima za profesionalnu rehabilitaciju osoba s invaliditetom (Narodne novine 75/18 i 145/20). Centar pruža usluge profesionalne rehabilitacije sukladno poštujući Europska načela izvrsnosti u rehabilitaciji i etička načela propisana Standardima, a koja se odnose na moralne i zakonske pretpostavke, odnos stručnog radnika i korisnika, dostupnost usluga svim korisnicima, profesionalan odnos, povjerljivost, procjenu, stručnost, istraživanje, pomoć korisniku nakon završenog procesa rehabilitacije te izvođenje i plaćanje usluga profesionalne rehabilitacije.

Usluge koje provodi CPRZ su sljedeće:

USLUGA 1. Rehabilitacijska procjena razine radne sposobnosti, znanja, vještina, radnih navika i profesionalnih interesa

USLUGA 1.1. Rehabilitacijska procjena - utvrđivanje invaliditeta u odnosu na rad

USLUGA 2. Pomoć u prevladavanju različitih poteškoća koje onemogućuju uključivanje u daljnje usluge profesionalne rehabilitacije

USLUGA 3. Izrada perspektiva

USLUGA 4. Analiza određenog radnog mjesta i radnog okruženja

USLUGA 5. Stručna podrška i praćenje tijekom obrazovanja i osposobljavanja ili usavršavanja s kraćim obrazovnim programom

USLUGA 6. Stručna podrška i praćenje na određenom radnom mjestu i radnom okruženju

USLUGA 7. Jačanje radnih potencijala i profesionalnih kompetencija (Radni centar)

USLUGA 8. Jačanje radnih potencijala i profesionalnih kompetencija (Virtualna radionica)

USLUGA 9. Izrada plana prilagodbe radnog mjesta i radnog okoliša (arhitektonska prilagodba) te potrebne prilagodbe opreme i sredstava za rad (tehnička prilagodba)

USLUGA 10. Procjena radne učinkovitosti

USLUGA 11. Radno osposobljavanje na konkretnom radnom mjestu

USLUGA 12. Obrazovanje, osposobljavanje ili usavršavanje s kraćim obrazovnim programom

CPRZ veliku pažnju posvećuje kontinuiranom stručnom usavršavanju stručnih radnika, čime se stručni radnici različitih struka u CPRZ-u profiliraju kao stručnjaci za profesionalnu rehabilitaciju.

CPRZ svojim radom i pružanjem usluga sudjeluje u ostvarivanju i pridonosi ostvarivanju prava osoba s invaliditetom na rad i zapošljavanje, priznato odredbom čl. 27. Konvencije o pravima osoba s invaliditetom.

Vizija CPRZ-a je društvo jednakih mogućnosti kroz potpunu integraciju osoba s invaliditetom na otvoreno tržište rada.

Misija CPRZ-a je provođenje usluga profesionalne rehabilitacije, njihov kontinuirani razvoj i podizanje kvalitete uz usmjerenje na mogućnosti i sposobnosti osoba s invaliditetom, a s ciljem vraćanja osoba s invaliditetom u svijet rada.

CPRZ je u izvještajnom razdoblju ostvarivao svoju misiju kroz ispunjavanje ciljeva određenih Godišnjim planom rada za 2024. godinu. Opći ciljevi Centra su unaprjeđenje usluga profesionalne rehabilitacije, osnaživanje organizacijskih kapaciteta CPRZ-a te jačanje promocije i vidljivosti CPRZ-a.

Cilj unaprjeđenja usluga profesionalne rehabilitacije predstavlja skup mjera za kontinuiran razvoj usluga Centra, a planira se postići sljedećim mjerama:

* 1. Razvoj priručnika za provedbu programa Virtualne radionice i Radnog centra
	2. Smanjenje prosječnog čekanja na provedbu usluga u odnosu na 2023. godinu
	3. Intenziviranje redovitih obrada predmeta
	4. Razvoj dodatnih sadržaja za korisnike usluga profesionalne rehabilitacije
	5. Jačanje suradnje s institucijama i poslodavcima s ciljem poboljšanja i intenziviranja usluga profesionalne rehabilitacije
	6. Uvođenje novih metoda procjene u radu

Cilj osnaživanja organizacijskih kapaciteta CPRZ-a nastojat će se postići sljedećim mjerama:

* 1. Izrada računalnog programa za upravljanje aktivnostima i statističkim

 podacima Centra

* 1. Provođenje mjesečnih internih kontrola kvalitete
	2. Jačanje informatičke sigurnosti u svrhu zaštite osobnih podataka
	3. Uvođenje novih alata u upravljanju ljudskim resursima

Potrebno je nastaviti s provođenjem promotivnih aktivnosti započetih u 2022. godini s ciljem jačanja vidljivosti CPRZ-a, a taj cilj nastojat će se postići sljedećim mjerama:

* 1. Intenziviranje promocije usluga koje provodi Centar u medijima i na društvenim mrežama
	2. Sudjelovanje na domaćim i međunarodnim stručnim skupovima
	3. Promocija rada CPRZ-a neposrednom promidžbom kod poslodavaca

U poglavlju broj 5 prikazano je ostvarenje planiranih mjera i aktivnosti. Sveukupno gledano može se reći kako je CPRZ ostvario većinu ciljeva definiranih Godišnjim planom rada za 2024. godinu. Rezultat djelomičnog ostvarivanja pojedinih mjera rezultat su konstantnog povećanja broja zaprimljenih zahtjeva za uslugama te poteškoća u popunjavanju upražnjenih radnih mjesta na određeno vrijeme radi korištenja prava iz sustava rodiljnih i roditeljskih potpora i dužeg bolovanja.

## 3.1. Organizacijska struktura

Organizacijska struktura CPRZ-a uređena je Pravilnikom o unutarnjem ustrojstvu i sistematizaciji radnih mjesta, koji je stupio na snagu 1. siječnja 2021. godine. U nastavku je shematski prikaz organizacijske strukture CPRZ-a.

Slika 1: Organizacijska struktura CPRZ-a



## 3.2. Ljudski potencijali po ustrojstvenim jedinicama

Sukladno postojećem Pravilniku o unutarnjem ustrojstvu i sistematizaciji radnih mjesta radnici CPRZ-a dijele se na stručne radnike zaposlene u Stručnoj službi za profesionalnu rehabilitaciju te administrativne radnike zaposlene u Službi upravljanja u Odjelu pravnih, kadrovskih i općih poslova te Odjelu financija i računovodstva.

 Na dan 31. prosinca 2024. u CPRZ-u je bilo zaposleno ukupno 34 radnika i to 26 stručnih radnika, sedam administrativnih radnika te ravnatelj. Ukupno pet radnica nije bilo na radu tijekom većeg dijela 2024. godine zbog korištenja prava iz sustava rodiljnih i roditeljskih potpora.

Tijekom 2024. godine zaposleno je troje radnika na određeno vrijeme radi zamjene privremeno odsutnih radnika i jedna je radnica zaposlena na neodređeno vrijeme, temeljem izdane suglasnosti za zapošljavanje od strane resornog ministarstva.

***Tablica 1: Ljudski potencijali po ustrojstvenim jedinicama***

|  |  |  |  |  |
| --- | --- | --- | --- | --- |
| **USTROJSTVENA JEDINICA (2. RAZINA)** | **Broj zaposlenih na dan 31.12. 2023.** | **Kvalifikacijska struktura (%)** | **Spol (%)** | **Dobna struktura (%)** |
| VSS (VIII i VII-2) | VSS | VŠS | SSS | KV / PKV / NKV | M | Ž | 18-30 | 31-40 | 41-50 | 51-60 | 60+ |
| Ured ravnatelja | **2** | 0 | 100 | 0 | 0 | 0 | 50 | 50 | 0 | 100 | 0 | 0 | 0 |
| Služba upravljanja | Odjel financija i računovodstva | **3** | 0 | 66,7 | 0 | 33,3 | 0 | 0 | 100 | 0 | 66,7 | 33,3 | 0 | 0 |
| Odjel pravnih, kadrovskih i općih poslova | **2** | 0 | 50 | 0 | 50 | 0 | 50 | 50 | 0 | 50 | 0 | 50 | 0 |
| Služba upravljanja ukupno | **6** | 0 | 66,7 | 0 | 33,3 | 0 | 33,3 | 66,7 | 0 | 66,6 | 16,7 | 16,7 | 0 |
| Stručna služba za profesionalnu rehabilitaciju | Odjel rehabilitacijske procjene | **17** | 0 | 100 | 0 | 0 | 0 | 6 | 94 | 6 | 41 | 29,4 | 17,6 | 6 |
| Odjel stručne podrške i praćenja | **7** | 0 | 85,7 | 14,3 | 0 | 0 | 8,6 | 91,4 | 0 | 42,8 | 42,8 | 14,4 | 0 |
| Odjel za rad s poslodavcima | **1** | 0 | 100 | 0 | 0 | 0 | 100 | 0 | 0 | 0 | 100 | 0 | 0 |
| Odjel za projekte | **0** | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| Stručna služba za profesionalnu rehabilitaciju ukupno | **26** | 0 | 96 | 4 | 0 | 0 | 11,5 | 88,5 | 3,8 | 42,4 | 34,6 | 15,4 | 3,8 |
| **SVEUKUPNO** | **34** | **0** | **87,6** | **1,34** | **11,1** | **0** | **31,6** | **68,4** | **2,9** | **50** | **29,5** | **14,7** | **2,9** |

# **4. KONTEKST**

CPRZ je u nadležnosti Ministarstva rada, mirovinskog sustava, obitelji i socijalne politike te pod stručnim nadzorom Zavoda za vještačenje, profesionalnu rehabilitaciju i zapošljavanje osoba s invaliditetom (dalje u tekstu ZOSI).

Korisnici usluga centra su sve osobe s invaliditetom starije od 15 godina, neovisno o vrsti i uzroku invaliditeta. Mogući naručitelji usluga CPRZ-a taksativno su navedeni u odredbi čl. 6. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13, 152/14, 39/18 i 32/20), a to su: Hrvatski zavod za mirovinsko osiguranje, Hrvatski zavod za zapošljavanje, Hrvatski zavod za zdravstveno osiguranje, Zavod za vještačenje, profesionalnu rehabilitaciju i zapošljavanje osoba s invaliditetom, ministarstvo nadležno za socijalnu politiku putem centara za socijalnu skrb, osiguravajuće društvo, poslodavac, jedinica lokalne i područne samouprave i privatni naručitelj (osoba s invaliditetom, zakonski zastupnik).

U dosadašnjem radu CPRZ-a (ukupno zaprimljeno 4459 predmeta), naručitelji usluga bili su Zavod za vještačenje, profesionalnu rehabilitaciju i zapošljavanje osoba s invaliditetom (929 predmeta), Hrvatski zavod za zapošljavanje (556 predmeta), Hrvatski zavod za mirovinsko osiguranje (6 predmeta) te pravne (2320 predmeta) i fizičke osobe (603 predmeta).

**Grafikon 1: Naručitelji usluga CPRZ-a od osnutka**

# **5. OSTVARENJE PLANIRANIH MJERA I AKTIVNOSTI**

## 5.1. Mjera 1.1. – Razvoj priručnika za provedbu programa Virtualne radionice i Radnog centra

U 2024. godini tiskan je Priručnik za provedbu programa Radnog centra u kojem su detaljno opisani i fotografirani radni procesi kroz koje prolaze polaznici programa profesionalne rehabilitacije. Implementacija priručnika važna je za standardizaciju usluge, lakše uvođenje u posao novih stručnih radnika i radi daljnjeg razvoja sustava profesionalne rehabilitacije. Program za provedbu usluge Virtualne radionice je realiziran, no nije izveden u vidu priručnika radi organizacijskih i kadrovskih razloga. Također, radi vrlo malog broja potencijalnih korisnika usluge Virtualne radionice procijenjeno je kako nije opravdano ograničene kadrovske kapacitete usmjeravati u izradu složenog priručnika u 2024. godini.

***Tablica 2: mjera 1.1. - Razvoj priručnika za provedbu programa Virtualne radione i Radnog centra***

|  |  |
| --- | --- |
| **Mjera** | Razvoj priručnika za provedbu programa Virtualne radione i Radnog centra |
| **Svrha provedbe mjere** | Unaprjeđenje provedbe usluga profesionalne rehabilitacije |
| **Odgovornost za provedbu mjere** | ravnatelj / rukovoditelj Stručne službe za profesionalnu rehabilitaciju / rukovoditelj Odjela stručne podrške i praćenja  |
| **Opis statusa provedbe****mjere za izvještajno****razdoblje:** | djelomično provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Izrađen prošireni priručnik provedbe programa Virtualne radionice  | 0 | 1 | 0 |
| 2. Izrađen prošireni priručnik provedbe programa Radnog centra  | 0 | 1 | 1 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Formiranje radne skupine za izradu priručnika  | Ravnatelj  | 15.1.2024. | 100% |  |
| 2. Tiskanje priručnika  | Stručna služba za profesionalnu rehabilitaciju / Služba upravljanja | 31.10.2024. | 50% |  |

## 5.2. Mjera 1.2. – Smanjenje prosječnog čekanja na provedbu usluge u odnosu na 2023. godinu

U tablici 3 prikazano je prosječno trajanje čekanja na provedbu usluge za predmete koji su započeti u 2024. godini u usporedbi s prethodnom godinom. Vidljivo je kako je došlo do smanjenja vremena čekanja za usluge 1 i 1.1. u odnosu na 2023. godinu. Za usluge 1.1., 9 i 10 nije ostvarena ciljana vrijednost manja od 90 dana. Razlog neostvarivanja ciljane vrijednosti je vrlo velik priljev novih predmeta, njih 627, što predstavlja najveći broj zaprimljenih zahtjeva za obradama od osnivanja CPRZ-a.

***Tablica 3: mjera 1.2. - Smanjenje prosječnog čekanja na provedbu usluge u odnosu na 2023.. godinu***

|  |  |
| --- | --- |
| **Mjera** | Smanjenje prosječnog čekanja na provedbu usluge u odnosu na 2023. godinu |
| **Svrha provedbe mjere** | Unaprjeđenje provedbe usluga profesionalne rehabilitacije |
| **Odgovornost za provedbu mjere** | ravnatelj / rukovoditelj Stručne službe za profesionalnu rehabilitaciju / rukovoditelj odjela rehabilitacijske procjene |
| **Opis statusa provedbe****mjere za izvještajno****razdoblje:** | djelomično provedeno |
| **Pokazatelji rezultata** | **Početna vrijednost (2023)** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Prosječno vrijeme čekanja na provedbu usluge 1 danima  | 16 | <90 | 15 |
| 2. Prosječno vrijeme čekanja na provedbu usluge 1.1. u danima  | 87 | <90 | 112 |
| 3. Prosječno vrijeme čekanja na provedbu usluge 9 u danima | 121 | <90 | 110 |
| 4. Prosječno vrijeme čekanja na provedbu usluge 10 u danima | 101 | <90 | 116 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Održavanje redovitih kolegija s ciljem praćenja dinamike predmeta | Ravnatelj | kontinuirano | 100% |  |
| 2. Upotpunjavanje trećeg stručnog tima u Odjelu rehabilitacijske procjene  | Ravnatelj / Služna upravljanja / Odjel pravnih, kadrovskih i općih poslova | 1.3.2024. | 100% |  |
| 3. Uključivanje dodatnog liječnika medicine rada u procjenu  | Ravnatelj / Služba upravljanja  | 1.3.2023. | 100% |  |

## 5.3. Mjera 1.3. – Intenziviranje redovitih obrada predmeta

U 2024. godini ukupno je riješen 621 zahtjev za provedbom usluge što je 4,3% više u odnosu na 2023. godinu, dok je broj provedenih obrada u 2024. godini bio 560, što je 6,8% više nego 2023. godine. Broj riješenih predmeta te broj provedenih obrada u 2024. godini najveći je od osnivanja Centra.

***Tablica 4: mjera 1.3. - Intenziviranje redovitih obrada predmeta***

|  |  |
| --- | --- |
| **Mjera** | Intenziviranje redovitih obrada predmeta  |
| **Svrha provedbe mjere** | Unaprjeđenje provedbe usluga profesionalne rehabilitacije  |
| **Odgovornost za provedbu mjere** | ravnatelj / rukovoditelj Stručne službe za profesionalnu rehabilitaciju  |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Broj provedenih obrada  | 524 | 530 | 560 |
| 2. Broj riješenih predmeta  | 596 | 600 | 621 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Provođenje redovitih obrada predmeta | Odjel rehabilitacijske procjene / Odjel stručne podrške i praćenja | Kontinuirano | 101% |  |
| 2. Održavanje redovitih interdisciplinarnih sastanaka | Odjel rehabilitacijske procjene  | Kontinuirano | 100% |  |
| 3. Upotpunjavanje trećeg stručnog tima u Odjelu rehabilitacijske procjene | Ravnatelj / Služba upravljanja / Odjel pravnih, kadrovskih i općih poslova | 1.3.2024. | 100% |  |

## 5.4. Mjera 1.4. – Razvoj dodatnih sadržaja za korisnike usluga profesionalne rehabilitacije

Dodatni sadržaji, u dosadašnjem provođenju profesionalne rehabilitacije, pokazali su se iznimno važnima i korisnima. U 2024. godini CPRZ je potpisao ugovor o suradnji s Hrvatskom paraolimpijskim odborom s ciljem jačanja suradnje i uključivanjem osoba s invaliditetom u sportske aktivnosti. Također, ranije evidentirana potreba za osnaživanjem korisnika u području osobnih financija rezultirala je edukacijama i izradom brošure za korisnike s najvažnijim smjernicama u upravljanju osobnim financijama.

***Tablica 5: mjera 1.4. - Razvoj dodatnih sadržaja za korisnike usluga profesionalne rehabilitacije***

|  |  |
| --- | --- |
| **Mjera** | Razvoj dodatnih sadržaja za korisnike usluga profesionalne rehabilitacije |
| **Svrha provedbe mjere** | Unaprjeđenje provedbe usluga profesionalne rehabilitacije |
| **Odgovornost za provedbu mjere** | ravnatelj / rukovoditelj Stručne služe za profesionalnu rehabilitaciju / rukovoditelj Odjela stručne podrške i praćenja  |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Kreirana edukacija o upravljanju osobnim financijama za korisnike profesionalne rehabilitacije  | 0 | 1 | 1 |
| 2. Broj održanih edukacija o upravljanju osobnim financijama  | 0 | 2 | 2 |
| 3. Broj održanih edukacija o mogućnostima uključivanja osoba s invaliditetom u sport | 0 | 2 | 2 |
| 4. Broj podijeljenih brošura o upravljanju osobnim financijama | 0 | 50 | 50 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Formiranje radne skupine za izradu edukacije o opravljanju osobnim financijama | Ravnatelj | 1.2.2024. | 100% |  |
| 2. Izrada brošure o upravljanju osobnim financijama  | Ravnatelj/Odjel stručne podrške i praćenja  | 1.10.2024. | 100% |  |
| 3. Potpisivanje ugovora o suradnji s Hrvatskom paraolimpijskim odborom | Ravnatelj | 2.12.2024. | 100% |  |

## 5.5. Mjera 1.5. – Jačanje suradnje s institucijama i poslodavcima s ciljem poboljšanja i intenziviranja usluga profesionalne rehabilitacije

U 2024. godini CPRZ je ostvario rekordan broj kontakata s poslodavcima te potpisao ugovor o suradnji s Hrvatskim katoličkim sveučilištem te Hrvatskim paraolimpijskim odborom. Također, u 2024. godini CPRZ je organizirao studijsko putovanje u BFW München, jedan od najvećih centar za profesionalnu rehabilitaciju u Njemačkoj, s ciljem razmjene iskustava i uspostavljanja dugoročne suradnje.

***Tablica 6: mjera 1.5. - Jačanje suradnje s institucijama i poslodavcima s ciljem poboljšanja i intenziviranja usluga profesionalne rehabilitacije***

|  |  |
| --- | --- |
| **Mjera** | Jačanje suradnje s institucijama i poslodavcima s ciljem poboljšanja i intenziviranja usluga profesionalne rehabilitacije  |
| **Svrha provedbe mjere** | Unaprjeđenje provedbe usluga profesionalne rehabilitacije |
| **Odgovornost za provedbu mjere** | ravnatelj / rukovoditelj Stručne služe za profesionalnu rehabilitaciju/ rukovoditelj Odjela za rad s poslodavcima  |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Broj ponavljajućih kontakata s poslodavcima | 655 | 700 | 770 |
| 2. Potpisani ugovori o suradnji | 0 | 3 | 2 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Održavanje radnih sastanaka s poslodavcima s ciljem realizacije suradnje | Odjel za rada s poslodavcima | kontinuirano | 110% |  |
| 2. Potpisivanje ugovora o suradnji s Hrvatskim katoličkim sveučilištem  | Ravnatelj | 4.12.2024. | 100% |  |
| 3. Potpisivanje ugovora o suradnji s Hrvatskim paraolimpijskim odborom | Ravnatelj | 2.12.2024. | 100% |  |

## 5.6. Mjera 1.6. – Uvođenje novih metoda procjena u radu

 U 2024. godini CPRZ je implementirao nekoliko novih metoda u procesu rehabilitacijske procjene korisnika što omogućuje kvalitetniju i kompletniju procjenu ukoliko se procijeni da za to postoji potreba. CPRZ je započeo s implementacijom Melba instrumenta za procjenu radne sposobnosti učenika s teškoćama i osoba s invaliditetom te Skale emocionalnog razvoja za osobe s intelektualnim teškoćama. Također, u cilju procjene znanja i vještina te radno-funkcionalnih sposobnosti nabavljeni su instrumenti za izradu tehničkih modela, uređaja i jednostavnih strujnih krugova.

***Tablica 7: mjera 1.6. - Uvođenje novih metoda procjena u radu***

|  |  |
| --- | --- |
| **Mjera** | Uvođenje novih metoda procjena u radu  |
| **Svrha provedbe mjere** | Unaprjeđenje provedbe usluga profesionalne rehabilitacije |
| **Odgovornost za provedbu mjere** | ravnatelj / voditelj Stručne služe za profesionalnu rehabilitaciju/ voditelj Odjela rehabilitacijske procjene / voditelj Odjela stručne podrške i praćenja  |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Upotreba Melba instrumenta | 0 | 1 | 1 |
| 2. Upotreba Skale emocionalnog razvoja za osobe s intelektualnim teškoćama | 0 | 1 | 1 |
| 3. Broj standardiziranih testova za procjenu radno funkcionalnih sposobnosti | 5 | 7 | 8 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Odabir stručnih radnika za provedbu Melba instrumenta i Skale emocionalnog razvoja za osobe s intelektualnim teškoćama | Stručna služba za profesionalnu rehabilitaciju / Odjel rehabilitacijske procjene / Odjel stručne podrške i praćenja | 11.3.2024. | 100% |  |
| 2. Priprema dokumentacije  | Stručna služba za profesionalnu rehabilitaciju / Odjel rehabilitacijske procjene / Odjel stručne podrške i praćenja | 6.5.2024. | 100% |  |
| 3. Edukacija stručnih radnika | Odjel rehabilitacijske procjene / Odjel stručne podrške i praćenja | 5.6.2024. | 100% |  |
| 1. Nabava novih testova za procjenu radnog-funkcionalnih sposobnosti
 | Odjel rehabilitacijske procjene  | 22.11.2024. |  |  |

## 5.7. Mjera 2.1. – Izrada računalnog programa za upravljanje aktivnostima i statističkim podacima Centra

U 2024. godini Centar započeo s implementacijom računalne aplikacije koja omogućava bolje upravljanje predmetima i povećanje informatičke sigurnosti nad povjerljivim osobnim podacima korisnika. Temeljem provedenog javnog poziva za dostavu ponuda odabran je najpovoljniji ponuditelj s kojim je sklopljen ugovor i s kojim su održavane redovite konzultacije u procesu izrade računalne aplikacije.

***Tablica 8: mjera 2.1. - Izrada računalnog programa za upravljanje aktivnostima i statističkim podacima Centra***

|  |  |
| --- | --- |
| **Mjera** | Izrada računalnog programa za upravljanje aktivnostima i statističkim podacima Centra |
| **Svrha provedbe mjere** | Osnaživanje organizacijskih kapaciteta Centra |
| **Odgovornost za provedbu mjere** | Ravnatelj / voditelj Stručne službe za profesionalnu rehabilitaciju / voditelj Službe upravljanja  |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Izrađen računalni program implementiran u rad Centra  | 0 | 1 | 1 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Izrada specifikacija računalnog programa | Služba upravljanja | 5.2.2024. | 100%  |  |
| 2. Održavanje redovitih konzultacije s odabranim izvršiteljem izrade programa | Služba upravljanja | Kontinuirano | 100% |  |
| 3. Edukacija zaposlenika u korištenju aplikacije | Služba upravljanja | 2.12.2024. | 100% |  |

## 5.8. 2.2. Provođenje mjesečnih internih kontrola kvalitete

U svom dosadašnjem radu CPRZ redovito provodi mjesečne kontrole kvalitete koje su se pokaze iznimno korisnima u raznim područjima djelovanja.

***Tablica 9: mjera 2.2. - Provođenje mjesečnih internih kontrola kvalitete***

|  |  |
| --- | --- |
| **Mjera** | Provođenje mjesečnih internih kontrola kvalitete  |
| **Svrha provedbe mjere** | Osnaživanje organizacijskih kapaciteta Centra |
| **Odgovornost za provedbu mjere** | ravnatelj / voditelj Stručne službe za profesionalnu rehabilitaciju / voditelj Službe upravljanja |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1.Broj provedenih kontrola kvalitete  | 12 | 12 | 12 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Sastanci timova za internu kontrolu kvalitete | Služba upravljanja / Stručna služba za profesionalnu rehabilitaciju | Kontinuirano | 100% |  |
| 2. Izrada zapisnika o kontroli kvalitete | Služba upravljanja / Stručna služba za profesionalnu rehabilitaciju | Kontinuirano | 100% |  |

## 5.9. Mjera 2.3. – Jačanje informatičke sigurnosti u svrhu zaštite osobnih podataka

U 2024. godini provedena je analiza sigurnosnih rizika u informatičkom sustavu CPRZ-a te definirane smjernice za otklanjanje uočenih slabosti. Odlučeno je da se u 2025. godini provede migracija svih podataka na Centar dijeljenih usluga koji je razvio Središnji državni ured za razvoj digitalnog društva za sve institucije javnog sektora, a koji ima za cilj povezati državnu informacijsku infrastrukturu. Navedena planirana migracija podataka dovela je do odgode implementacije alata za povećanje razine sigurnosti informatičkog sustava za sve zaposlenike, već je on proveden samo za dio radnika koji imaju pristup novoj računalnoj aplikaciji za upravljanje predmetima.

***Tablica 10: mjera – 2.3. - Jačanje informatičke sigurnosti u svrhu zaštite osobnih podataka***

|  |  |
| --- | --- |
| **Mjera** | Jačanje informatičke sigurnosti u svrhu zaštite osobnih podataka |
| **Svrha provedbe mjere** | Osnaživanje organizacijskih kapaciteta Centra |
| **Odgovornost za provedbu mjere** | Ravnatelj/ rukovoditelj Službe upravljanja |
| **Opis statusa provedbe****mjere za izvještajno****razdoblje:** | Djelomično provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Izrađena analiza sigurnosnih rizika u računalnom sustavu s prijedlozima zaštite u svrhu zaštite osobnih podataka  | 0 | 1 | 1 |
| 2. Implementirani alati za povećanje razine sigurnosti informatičkog sustava Centra za sve zaposlenike | 0 | 30 | 5 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Konzultacije s odabranim izvoditeljem izrade analize sigurnosnih rizika u računalom sustavu | Odjel za rad s poslodavcima  | kontinuirano | 100% |  |
| 2. Edukacija zaposlenika s ciljem povećanja informatičke sigurnosti | Služba upravljanja / Odjel pravnih, kadrovskih i općih poslova | 9.12.2024. | 100% |  |

## 5.10. Mjera 2.4. – Uvođenje novih alata u upravljanju ljudskim resursima

U 2024. godini napravljene su procedure za provođenje polugodišnjih i godišnjih razgovora sa zaposlenicima, za provođenje izlaznih razgovora sa zaposlenicima kojima prestaje radni odnos i procedura za uvođenje u posao novih zaposlenika. Protekla je godina bila prijelazno razdoblje u uvođenju razgovora sa zaposlenicima te je odlučeno u tom prijelaznom razdoblju provesti godišnji razgovor sa svim zaposlenicima, dok će se polugodišnji razgovori provoditi od 2025. godine po potrebi i po odluci voditelja. Ocijenjeno je da će postepeno uvođenje razgovora polučiti bolji rezultat i reakciju zaposlenika te se nakon provedenih razgovora pokazala njihova korisnost i konstruktivnost. Izlazni razgovori provedeni su sa svih troje radnika kojima je u 2024. godini prestao radni odnos.

***Tablica 11: mjera 2.4. - Uvođenje novih alata u upravljanju ljudskim resursima***

|  |  |
| --- | --- |
| **Mjera** | Uvođenje novih alata u upravljanju ljudskim resursima |
| **Svrha provedbe mjere** | Osnaživanje organizacijskih kapaciteta Centra |
| **Odgovornost za provedbu mjere** | ravnatelj / voditelj Odjela pravnih, kadrovskih i općih poslova / voditelj Stručne službe za profesionalnu rehabilitaciju |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Održani godišnji razgovori sa zaposlenicima | 0 | 25 | 25 |
| 2. Održani izlazni intervjui sa zaposlenicima koji prestaju raditi u Centru | 0 | Svi zaposlenici koji prestaju raditi u CPRZ-u u referentnoj godini | 3 |
| 3. Izrađene smjernice za uvođenje novozaposlenih djelatnika u rad | 0 | 1 | 1 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Izrada protokola za polugodišnje razgovore sa zaposlenicima | Odjel pravnih, kadrovskih i općih poslova / Stručna služba za profesionalnu rehabilitaciju | 3.6.2024. | 100% |  |
| 2. Izrada protokola za godišnje razgovore sa zaposlenicima | Odjel pravnih, kadrovskih i općih poslova / Stručna služba za profesionalnu rehabilitaciju | 3.6.2024. | 100% |  |
| 3. Izrada protokola za izlazne razgovore sa zaposlenicima | Odjel pravnih, kadrovskih i općih poslova / Stručna služba za profesionalnu rehabilitaciju | 29.1.2024. | 100% |  |
| 4. Izrada protokola uvođenja novih radnika u posao | Odjel pravnih, kadrovskih i općih poslova / Stručna služba za profesionalnu rehabilitaciju | 9.12.2024. | 100% |  |
| 5. Edukacija iz područja upravljanja ljudskim potencijalima | Odjel pravnih, kadrovskih i općih poslova  | Cijela 2024. | 100% |  |

## 5.11. Mjera 3.1. – Intenziviranje promocija usluga koje provodi Centar u medijima i na društvenim mrežama

 Promocija rada CPRZ-a i dalje ostaje vrlo važan segment rada kako bi se promovirale usluge i mogućnosti zapošljavanja osoba s invaliditetom. U 2024. godini CPRZ je kroz razne promotivne aktivnosti nastojao približiti poslodavcima mogućnosti zapošljavanja osoba s invaliditetom i predstaviti načine kako im CPRZ kroz svoje usluge u tome može pomoći.

***Tablica 12: mjera 3.1.. - Intenziviranje promocija usluga koje provodi Centar u medijima i na društvenim mrežama***

|  |  |
| --- | --- |
| **Mjera** | Intenziviranje promocija usluga koje provodi Centar u medijima i na društvenim mrežama  |
| **Svrha provedbe mjere** | Jačanje promocije i vidljivosti Centra |
| **Odgovornost za provedbu mjere** | ravnatelj / voditelj Službe upravljanja |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Broj održanih promotivnih aktivnosti | 15 | 15 | 17 |
| 2. Broj podijeljenih promotivnih letaka | 1500 | 2000 | 2000 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Distribucija promotivnih letaka s opisima usluga Centra | Služba upravljanja / Stručna služba za profesionalnu rehabilitaciju | kontinuirano | 100% |  |
| 2. Održavanje radnih sastanaka s poslodavcima | Odjel za rad s poslodavcima | kontinuirano | 140% |  |
| 3. Sudjelovanje na domaćim i međunarodnim stručnim skupovima | Služba upravljanja / Stručna služba za profesionalnu rehabilitaciju | kontinuirano | 100% |  |
| 4. Promoviranje Centra u medijima i na društvenim mrežama | Služba upravljanja | kontinuirano | 100% |  |

## 5.12. Mjera 3.2. – Sudjelovanje na domaćim i međunarodnim stručnim skupovima

 U 2024. godini CPRZ je nastavio s aktivnim sudjelovanjem na domaćim i međunarodnim stručnim skupovima s ciljem prezentacije svog rada, jačanja vidljivosti i afirmacijom u stručnoj zajednici.

***Tablica 13: mjera 3.2. - Sudjelovanje na domaćim i međunarodnim stručnim skupovima***

|  |  |
| --- | --- |
| **Mjera** | Sudjelovanje na domaćim i međunarodnim stručnim skupovima |
| **Svrha provedbe mjere** | Jačanje promocije i vidljivosti Centra |
| **Odgovornost za provedbu mjere** | ravnatelj / voditelj Stručne službe za profesionalnu rehabilitaciju / voditelj Službe upravljanja |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Broj sudjelovanja na stručnim skupovima | 15 | 15 | 15 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Sudjelovanje na stručnim skupovima | Stručna služba za profesionalnu rehabilitaciju  | kontinuirano | 100% |  |
| 2. Rad na organizaciji međunarodnog stručnog skupa Udruge Osvit | Služba upravljanja | kontinuirano | 100% |  |

## 5.13. Mjera 3.3. – Promocija rada CPRZ-a neposrednom promidžbom kod poslodavaca

 U 2024. godini CPRZ je nastavio s intenziviranjem suradnje s poslodavcima s ciljem osvješćivanja poslodavaca o mogućnostima rada i zapošljavanja osoba s invaliditetom.

***Tablica 13: mjera 3.3. - Promocija rada CPRZ-a neposrednom promidžbom kod poslodavaca***

|  |  |
| --- | --- |
| **Mjera** | Promocija rada CPRZ-a neposrednom promidžbom kod poslodavaca |
| **Svrha provedbe mjere** | Jačanje promocije i vidljivosti Centra |
| **Odgovornost za provedbu mjere** | ravnatelj / voditelj odjela za rad s poslodavcima |
| **Opis statusa provedbe****mjere za izvještajno****razdoblje:** | provedeno |
| **Pokazatelji rezultata** | **Početna vrijednost** | **Ciljana vrijednost za izvještajno razdoblje** | **Ostvarena vrijednost na kraju izvještajnog razdoblja** |
| 1. Broj održanih sastanaka s novim poslodavcima | 55 | 60 | 84 |
| **Aktivnosti** | **Nadležnost za provedbu** | **Rok provedbe**  | **Ostvarenje aktivnosti (u %)** | **Napomene** |
| 1. Održavanje sastanaka s novim poslodavcima | Odjel za rad s poslodavcima  | kontinuirano | 140% |  |
| 2. Podjela promotivnih letaka o uslugama Centra | Odjel za rad s poslodavcima | kontinuirano | 100% |  |

# **6. USLUGE I AKTIVNOSTI U 2024. GODINI**

## 6.1. STATISTIKA PROVEDENIH USLUGA

 U tablici 14 prikazana je statistika zaprimljenih predmeta po uslugama i naručiteljima u 2025. godini. U 2024. godini CPRZ je ukupno zapirimo 627 zahtjeva za uslugama, a u odnosu na 2023. godinu to predstavlja porast od 6,8%.

***Tablica 14: novo zaprimljeni predmeti po naručiteljima i uslugama u 2024.***

|  |  |  |
| --- | --- | --- |
|  |  | **NARUČITELJI** |
| **USLUGA** | **UKUPNO** **ZAPRIMLJENI** | **ZOSI** | **HZZ** | **HZMO** | **POSLODAVCI** | **FIZIČKE OSOBE\*** |
| **USLUGA 1** | **113** | 43 | 69 | 0 | 1 | 0 |
| **USLUGA 1.1** | **179** | 0 | 0 | 0 | 0 | 179 |
| **USLUGA 2** | **0** | 0 | 0 | 0 | 0 | 0 |
| **USLUGA 3** | **0** | 0 | 0 | 0 | 0 | 0 |
| **USLUGA 4** | **0** | 0 | 0 | 0 | 0 | 0 |
| **USLUGA 5** | **0** | 0 | 0 | 0 | 0 | 0 |
| **USLUGA 6** | **1** | 0 | 0 | 0 | 1 | 0 |
| **USLUGA 7** | **11** | 0 | 11 | 0 | 0 | 0 |
| **USLUGA 8** | **0** | 0 | 0 | 0 | 0 | 0 |
| **USLUGA 9** | **40** | 0 | 1 | 1 | 38 | 0 |
| **USLUGA 10** | **268** | 0 | 0 | 0 | 268 | 0 |
| **USLUGA 11** | **15** | 0 | 15 | 0 | 0 | 0 |
| **USLUGA 12** | **0** | 0 | 0 | 0 | 0 | 0 |
| **UKUPNO** | **627** | **43** | **96** | **1** | **308** | **179** |

\*fizičke osobe i obrtnici

**Grafikon 2: zaprimljeni zahtjevi po uslugama u 2024. godini**

 U tablici 15 prikazani su podaci o obrađenim predmetima u 2024. godini po uslugama i naručiteljima. Vidljivo je kako je u 2024. godini obrađeno ukupno 621 predmeta, što predstavlja porast od 4,3% u odnosu na 2023. godinu.

***Tablica 15: obrađeni predmeti po naručiteljima i uslugama u 2024.***

|  |  |  |
| --- | --- | --- |
|  |  | **NARUČITELJI** |
| **USLUGA** | **UKUPNO OBRAĐENI** | **ZOSI** | **HZZ** | **HZMO** | **POSLODAVCI** | **FIZIČKE****OSOBE** | **OBUSTAVLJENI** |
| **USLUGA 1** | **119** | 40 | 59 | 0 | 5 | 0 | 15 |
| **USLUGA 1.1** | **171** | 0 | 0 | 0 | 0 | 152 | 19 |
| **USLUGA 2** | **0** | 0 | 0 | 0 | 0 | 0 | 0 |
| **USLUGA 3** | **0** | 0 | 0 | 0 | 0 | 0 | 0 |
| **USLUGA 4** | **0** | 0 | 0 | 0 | 0 | 0 | 0 |
| **USLUGA 5** | **0** | 0 | 0 | 0 | 0 | 0 | 0 |
| **USLUGA 6** | **1** | 0 | 0 | 0 | 0 | 0 | 1 |
| **USLUGA 7** | **9** | 0 | 9 | 0 | 0 | 0 | 0 |
| **USLUGA 8** | **2** | 0 | 2 | 0 | 0 | 0 | 0 |
| **USLUGA 9** | **45** | 2 | 2 | 0 | 30 | 0 | 11 |
| **USLUGA 10** | **260** | 0 | 0 | 0 | 221 | 0 | 39 |
| **USLUGA 11** | **14** | 0 | 13 | 0 | 0 | 0 | 1 |
| **USLUGA 12** | **0** | 0 | 0 | 0 | 0 | 0 | 0 |
| **UKUPNO** | **621** | **42** | **85** | **0** | **256** | **152** | **86** |

**Grafikon 3: obrađeni predmeti po uslugama u 2024. godini**

## 6.2. AKTIVNOSTI U 2024. GODINI

U 2024. godini CPRZ je sudjelovao na brojnim domaćim i međunarodnim aktivnostima te proveo niz dodatnih sadržaja za korisnike usluga, a u nastavku navode se samo najvažniji.

Kao član Udruge Osvit, sudjelovao u organizaciji 17. stručnog skupa o profesionalnoj rehabilitaciji - Izazovi sustava zapošljavanja osoba s invaliditetom.

Stručni radnici CPRZ-a su aktivno sudjelovali na Konferenciji edukacijskih rehabilitatora u organizaciji Saveza edukacijskih rehabilitatora Hrvatske, na kojoj su predstavile ulogu edukacijskog rehabilitatora u procesu profesionalne rehabilitacije.

Na 31. godišnjoj konferenciji hrvatskih psihologa s međunarodnim sudjelovanjem psihologinja CPRZ-a izložila je temu “Iskustva iz prakse CPRZ-a u profesionalnoj rehabilitaciji osoba s prihičkim poremećajima”.

CPRZ je u 2024. godini sudjelovao na regionalnoj konferenciji o ljudskim resursima "Learning by doing". Ravnatelj CPRZ-a Josip Držaić, na panelu "Zapošljavanje u kaosu - novi kanali u pronalaženju zaposlenika", prenio je poruku o mogućnostima zapošljavanja osoba s invaliditetom te uslugama koje CPRZ provodi.

CPRZ je aktivno sudjelovao na godišnjoj konferenciji europskog udruženja pružatelja usluga osobama s invaliditetom - EASPD, pod nazivom “Guaranteeing Choice and Control: Transforming Mental Health and Psychosocial Disability Support” u Bratislavi u suradnji sa slovačkim organizacijama TENENET i SocioForum. CPRZ je sudjelovao i na godišnjoj konferenciji europskog udruženja pružatelja usluga osobama s invaliditetom - EASPD, pod nazivom “Opening Doors: How can disability support services unlock the open labour market?”. Konferencija je održana 17.-18. listopada 2024. u Ateni u suradnji sa grčkom krovnom organizacijom The NET.

U sklopu međunarodne konferencije ATAAC voditelj Odjela za poslodavce održao je izlaganje na temu „Tehnička prilagodba radnog mjesta – model financiranja AT za zaposlene OSI u RH“. U svom izlaganju predstavio je CPRZ te uslugu tehničke prilagodbe radnog mjesta, što uključuje, što od nje očekivati, kako ju naručiti te u konačnici kolika su financijska sredstva za njeno provođenje.

U rujnu 2024. godine CPRZ je organizirao posjet jednom od najvećih njemačkih centara za profesionalnu rehabilitaciju BFW München u mjestu Kirchseeonu. Osim stručnih radnika CPRZ-a sudjelovali su i kolege iz Zavoda za vještačenje, profesionalnu rehabilitaciju i zapošljavanje osoba s invaliditetom (u daljnjem tekstu: ZOSI), Centra za profesionalnu rehabilitaciju Split, Udruge OSVIT, zaštitnih radionica DES i Tekop Nova.

 U listopadu 2024. godine, na 29. hrvatskom simpoziju osoba s invaliditetom u organizacija Zajednice saveza osoba s invaliditetom Hrvatske – SOIH, CPRZ je sudjelovao na panelu o zapošljavanju osoba s invaliditetom.

 U 2024. godini CPRZ je za korisnike usluge radnog centra, virtualne radionice i osposobljavanja na konkretnom radnom mjestu organizirao dvije edukativne radionice na temu upravljanja osobnim financijama s ciljem osnaživanja znanja i odgovornosti korisnika koji nakon provedene profesionalne rehabilitacije stupaju u radni odnos. Također, za iste korisnike prezentirane su mogućnosti uključivanja u sport osoba s invaliditetom s ciljem podizanja zdravlja i kvalitete života korisnika.

 U sklopu promotivnih aktivnosti CPRZ je na Hrvatskom katoličkom radiju u serijalu emisije „Evo čovjeka“ predstavio rad CPRZ-a te upoznao slušatelje s mogućnostima zapošljavanja osoba s invaliditetom.

 U sklopu suradnje s drugim institucijama i ustanovama CPRZ je treću godinu zaredom ugostio predstavnike Edukacijsko-rehabilitacijskog fakulteta u Tuzli. Također, CPRZ je svoj rad predstavio brojnim studentima Edukacijsko-rehabilitacijskog fakulteta te studentima socijalnog rada Pravnog fakulteta Sveučilišta u Zagrebu. U sklopu dodatnih aktivnosti CPRZ je tijekom 2024. godine sudjelovao u EU-PROMENS (European PROgramme for Mental health Exchanges, Networking and Skills) programu za izgradnju kapaciteta o mentalnom zdravlju koji se financirao programom EU4Health i koji provodi konzorcij projekta (društvo GFA Consulting Group GmbH, institut Trimbos Instituut i organizacija Mental Health Europe). CPRZ je sudjelovao u međunarodnoj razmjeni i provedbi multidisciplinarnog programa obuke o mentalnom zdravlju za zdravstvene i druge stručnjake koji rade u okruženju zajednice. Program se provodio u šest europskih država: Nizozemska, Španjolska, Češka, Hrvatska, Finska i Austrija. Stručni radnici CPRZ-a su u nekoliko navrata imali razmjenu iskustava, predavanja i upoznavanje stranih stručnjaka s radom i uslugama CPRZ-a te profesionalnom rehabilitacijom u Hrvatskoj općenito. Na završnoj radionici EU-PROMENS programa (European Programme for Mental health Exchanges, Networking and Skills) CPRZ-u je dodijeljen certifikat Ambasadora mentalnog zdravlja.

# **7. IZJAVA O FISKALNOJ ODGOVORNOSTI**



# **8. FINANCIJSKI IZVJEŠTAJI**

Izvještaj o prihodima i rashodima, primicima i izdacima (PR-RAS) te Bilanca Centra za profesionalnu rehabilitaciju „Zagreb“ za 2024. godinu sastavni su dio Financijskih izvještaja CPRZ-a za 2024. godinu te su u zakonskom roku predani putem aplikacije za Financijsko izvještavanje u sustavu proračuna i Registar proračunskih i izvanproračunskih korisnika (RKPFI) i objavljeni na internetskoj stranici Centra na poveznici

<https://cprz.hr/storage/uploads/533c1bc8-edab-4ea9-9889-c5284ec36ad5/Financijski-izvje%C5%A1taji-1.1.-31.12.2024..xlsx>

Predsjednica Upravnog vijeća

 Katarina Radat